விடுதலைப் புலிகள் இயக்கத்தில் இருந்த 12,186 பேருக்கு மறுவாழ்வு அளிக்கப்பட்டுள்ளதாக இலங்கை அரசு தெரிவித்துள்ளது. அவர்களில் 594 பேர் சிறார்கள் என்றும் கூறியுள்ள து. தகவல் உரிமை சட்டத்தின் கீழ் கேட்கப்பட்ட சில விவரங்களுக்கு பதிலளிக்கும்போது இத்தகவலை அந்நாடு அளித்துள்ளது. இலங்கையில் தகவல் உரிமை சட்டம் கடந்த ஆண்டு அமல்படுத்தப்பட்டது. அதன் கீழ் பல்வேறு விவரங்களை சமூக ஆர்வலர்கள் கேட்டு வருகின்றனர். விடுதலைப் புலிகளுக்கும், இலங்கை ராணுவத்துக்கும் இடையே ஏறத்தாழ 30 ஆண்டுகளுக்கும் மேலாக நடைபெற்று வந்த போர் குறித்தும், போராளிகளுக்கு அளிக்கப்பட்ட மறுவாழ்வு தொடர்பான விவரங்கள் குறித்தும் இன்றளவும் முழுமையான தகவல்கள் வெளியாகவில்லை. போர் விதிமுறைகளை இலங்கை மீறியதாகவும், இனப் படுகொலையில் ஈடுபட்டதாகவும் சர்வதேச அளவில் குற்றச்சாட்டுகளும் முன்வைக்கப்படுகின்றன. (மேலும்) 25.07.18